title: Tambor
text: Un tambor (de l'arabe < tanbur) ye un instrumento de percusión membranofono que consta d'una caixa de resonancia, por un regular de forma celindrica, y una (o dos) membrana que cubre a ubertura d'a caixa.
  
  Un tambor gosa estar una caixa metalica con dos aretz en as suyas bases a on que sochetan os dos membranas, una que se diz "redoblant" y l'atra que ye o "bordonero". Sobre os aretz se meten un atros aros más grans que se fan servir ta tensar as membranas. Os bordons se meten baixo a membrana inferior u bordonero ta que o tambor suene millor. D'antis más as ditas membranas se feban de piel, pero hue gosan estar de plastico.
  
  A sobén, pendendo d'o tipo, lo tambor se tanye con a mán u con bell obchecto, prencipalment baquetas u escobiellas.
  
  Tambors en Aragón 
  O tambor, chunto con o bombo, ye un instrumento muit relacionau con Aragón. Hue se tanye en Semana Santa arredol de tota la cheografía aragonesa, pero l'orichen d'o suyo emplego en istas fiestas se troba en o Baixo Aragón. Os lugars a on que millor s'alza ista tradición son os que forman a Rota d'o tambor y o bombo: Albalat, Alcanyiz, Alcorisa, Andorra, Calanda, Íxar, La Puebla d'Íxar, Sant Per y Urreya de Gayén.
  
  Os tambors y bombos se diz que plegoron ta o Baixo Aragón en a Edat Meya con as Ordens Melitars.
  
  Variedatz 
  Os instrumentos de tipo tambor son os instrumentos de percusión más comuns. Beluns d'istos son:
   Bombo
   Bongó
   Caixa
   Conga
   Darbuka
   Redoblant
   Taiko
   Timbal
   Tumbadora
  
  Vinclos externos 
  
    www.rutadeltamborybombo.com
  
  Instrumentos de percusión